
פרוטוקול מס' 214
מישיבת ועדת העבודה, הרווחה והבריאות
שהתקיימה ביום ראשון, כ"ב בתמוז התשס"ד – 11 ביולי 2004 – בשעה 09:50 


סדר היום:	הצעת חוק אימוץ ילדים (תיקון מס' 5) (הגבלת תקופת הליכי אישור אימוץ), התשס"ד-2004 - הצעת יו"ר הוועדה, ח"כ שאול יהלום לדיון מחדש לצורך צמצום תקופת הדיון בבית המשפט מ-14 חודשים.



נכחו:


חברי הוועדה:	אריה אלדד
	רשף חן
			יגאל יאסינוב

מוזמנים:		עו"ד פרץ סגל - משרד המשפטים
אלה בלאס - מנהלת השירות למען הילד, משרד הרווחה



יועצת משפטית:	ג'ודי וסרמן

מנהלת הוועדה:	וילמה מאור

רשמה:	הדס דויטש


הצעת חוק אימוץ ילדים (תיקון מס' 5) (הגבלת תקופת הליכי אישור אימוץ), התשס"ד-2004


היו"ר שאול יהלום:

	אני פותח את הישיבה. על סדר היום - הצעת חוק אימוץ ילדים (תיקון מס' 5) (הגבלת  תקופת הליכי אישור אימוץ). 

השאלה הראשונה היא אם אנו עושים רוויזיה. הרוויזיה מתבקשת מאחר שפנה אליי משרד המשפטים באמצעות פרץ סגל. הצעת החוק המקורית היתה של חברת הכנסת גילה פינקלשטיין לגבי הגשת הבקשה על ידי השירות למען הילד שמגיש את הבקשה כדי להכריז על הילד כבר אימוץ. אנחנו כאן במסגרת הדיון - שהיה בעיקר על-ידי השופט סגן נשיא בית משפט השלום בתל אביב, השופט שנהב, וגם לשכת עורכי הדין, שפרסו לפנינו את התהליכים - הגענו ל-14 חודש, שזה עוד יכול לשדר יותר גרוע ממה שיש היום. לכן הם מבקשים ממני לערוך את הרוויזיה. בסופו של דבר צימצמנו את התקופה על דעת השופט ל-12 חודש.

ג'ודי וסרמן:

	 (קוראת את הנוסח)

היו"ר שאול יהלום:

	 אם יש הערות, בבקשה.

פרץ סגל:

	אנחנו דיברנו על כך שתהיה הפרדה.

ג'ודי וסרמן:

	 לא, דובר על זמן גלובלי של 12 חודשים.

היו"ר שאול יהלום:

	 עכשיו אנחנו מדברים על עניין הדיווח. הדיווח הוא למי שמעליך. ואם סגן הנשיא עוסק בזה, הוא ידווח לנשיא. הנשיא לא עוסק בזה.

פרץ סגל:

	אנחנו מבקשים שתהיה חובה לדווח גם לנשיא בית המשפט העליון. כי הנשיאה בבית המשפט השלום בתל אביב עוקבת אחר מה שנעשה שם, והיא תשים לב לדיווח. משום שהם רואים שיש שם סגן נשיא, ומבחינתם הוא מתפקד כנשיא - היא חושבת שזה צריך להיות במקום שבו הוא יסמוך על כך שסגן הנשיא יהיה אחראי על כך. 

אלה בלאס:

	- - לבית המשפט למשפחה. פה ההגבלה חלה, ועוד יש ערעור לעליון, אני צופה שתהיה לזה השלכה. 

היו"ר שאול יהלום:

	 האם אתם מוכנים שתהיה הגבלה?


אלה בלאס:

	אני מאוד אשמח.

היו"ר שאול יהלום:

	השאלה היא ממתי.

אלה בלאס:

אני מוכנה לחזור לדבר על זה עם השר.

היו"ר שאול יהלום:

	 זה די מכובד, ואני חושב שיותר מחצי תאוותנו בידינו.

	 מי בעד הצעת חוק אימוץ ילדים (תיקון מס' 5), התשס"ד-2004?

הצבעה

בעד - רוב
נגד - אין
הצעת חוק אימוץ ילדים תיקון מס' 5), התשס"ד-2004, אושרה. 

היו"ר שאול יהלום:

	הצעת החוק אושרה.

	תודה רבה, הישיבה נעולה.




הישיבה ננעלה בשעה 10:00.
